
Žakanje, 30. travnja 2020.

Temeljem članka 28. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (Narodne novine, 26/15), članka 22. Pravilnika o financiranju udruga iz Proračuna Općine Žakanje, i članka 43. Statuta Općine Žakanje (Službeni glasnik Općine Žakanje, 03/09, 01/13, 01/18 i 01/20) Općinski načelnik dana 30. travnja 2020. godine donosi

ODLUKU 

O imenovanju Povjerenstva za otvaranje prijava

Članak 1.

Ovom Odlukom imenuje se Povjerenstvo za otvaranje prijava pristiglih po raspisanom Javnom natječaju za financiranje programa i projekata od interesa za opće dobro koje provode udruge na području općine Žakanje u sastavu:

1. Evica Kuzman
2. Mirjana Bukovac
3. Sopčić Ivan
Članak 2.


Zadaci Povjerenstva su:
1. je li prijava dostavljena na pravi natječaj i u zadanom roku,

2. jesu li dostavljeni, potpisani i ovjereni svi obvezni obrasci,

3. je li dostavljena sva obvezna popratna dokumentacija,

4. je li zatraženi iznos sredstava unutar financijskih pragova postavljenih u natječaju,

5. jesu li prijavitelj i partnerske organizacije (ako je primjenjivo) prihvatljivi, sukladno uputama za prijavitelje,

6. je li lokacija provedbe projekta prihvatljiva (ako je primjenjivo na uvjete natječaja),

7. jesu li predložene aktivnosti prihvatljive (ako je primjenjivo na uvjete natječaja) te

8. provjerava ispunjavanje drugih propisanih uvjeta natječaja.

Članak 3.

Osobe iz članka 1. ove odluke potpisuju o nepristranosti i povjerljivost.
Članak 4.

Ova odluka stupa na snagu danom donošenja, a objavit će se na Internet stranici Općine Žakanje (www.opcina-zakanje.hr) 

